જોકે, શીતલબેને તેને રૂ. 200 જ આપતા તેણે વધારાના રૂ. 300ની માંગણી કરી હતી. તેણે માંદગી હોવાનું કારણ ધસી આ રૂપિયા માગ્યા હતા. શીતલે તે આપવા ના પાડતા તે શીતલની પાછળ પાછળ બેડરૂમ સુધી પહોંચી ગયો હતો. તેમ છતાં રૂપિયા નહીં આપતા ઉશ્કેરાઈ જઈ જયેશ હળપતિએ શીતલને પાછળથી ધક્કો મારી દીધો હતો. જેથી શીતલબેન બેડ ઉપર પટકાયા હતા. તેને બેડનો ખુણો આંખના ભાગે વાગી જતા ઈજા પહોંચી હતી. આથી તેણે બચાવો બચાવોની બૂમાબૂમ કરી મૂકી હતી. તેને રોકવા જયેશ હળપતિએ પહેલા બેડમાં પડેલું ઓશીકુ લઈ તેનું મોઢું દબાવી દીધુ હતું.